b"\n_START_ARTICLE_\nChrono\n_START_PARAGRAPH_\nChrono er en videospillserie eid av Square Enix (tidligere Square). Den startet i 1995 med konsollrollespillet Chrono Trigger, som gikk ut p\xc3\xa5 \xc3\xa5 reise frem og tilbake i tid. To fortsettelsestitler fulgte, Radical Dreamers: Nusumenai H\xc5\x8dseki og Chrono Cross. En reklamerende anime kalt Dimensional Adventure Numa Monjar og en portering av Chrono Trigger ble ogs\xc3\xa5 produsert. Per 31. mars 2003, var Chrono Trigger, med 2,65 millioner solgte eksemplarer, Square Enix' tolvte bestselgende spill, og Chrono Cross var, med 1,5 millioner solgte eksemplarer, det 24. bestselgende spillet. Spillene har mottatt positive anmeldelser fra kritikere."